Lav et referat af nedenstående tekst:

Tekst:
Nordjyden Kristina Bille skal på lidt af et eventyr, når hun fra næste sæson som den første dansker i historien skal spille for den slovenske storklub Krim Ljubiana. - Jeg er utrolig glad for den kontrakt jeg har indgået. Det er en god kombination af flere ting, som har gjort jeg har valgt at skrive under. Min ambition er at spille med i Champions Leauge, det kan jeg med Krim. Men samtidig er det også en mulighed for at få lidt af et eventyr i udlandet, noget jeg altid har drømt om, siger Kristina Bille til TV2/Nord. Kontrakten er i første omgang gældende for et år. Kristina Bille var i den netop afsluttede sæson en af de bærende kræfter på det Aalborg DH hold der sikrede sig overlevelse i ligaen efter at have klaret sig flot igennem nedrykningsspillet. I Krim Ljubiana kommer Bille til at spille under et noget andet pres, end det der er i et dansk nedrykningsspil. Hovedstadsklubben har nemlig stolte traditioner. Således har klubben vundet Champions Leauge hele tre gange, og været i yderligere tre finaler.

Referat:
Den 25-årige profil skifter Aalborg DH ud med den slovenske storklub Krim fra næste sæson.